21.3.2023
MT
Il-Ġurnal Uffiċjali tal-Unjoni Ewropea
C 105/17
3.
Apprendiment ikkonsolidat.
F’dan il-qasam, ir-riċerka kollha li tista’ tapplika sistema ta’ apprendiment ikkonsolidat għal dawk deskritti fiż-żewġ oqsma preċedenti.
Se tingħata preferenza lil proposti ta’ riċerka dwar teknoloġiji ġodda bħall-intelliġenza artifiċjali (jiġifieri, it-tagħlim awtomatiku, l-analitika tad-data, eċċ.) applikati għall-PI, inkluż id-dimostrazzjoni tat-teknoloġija fl-ambjent rilevanti, il-ħolqien ta’ prototipi u d-dimostrazzjoni fil-livell tas-sistema.
L-istudji għandhom preferibbilment jiffokaw fuq suġġetti relatati ma’ trademarks u disinji, għalkemm suġġetti oħra, bħall-indikazzjonijiet ġeografiċi, l-SMEs, l-approċċi tal-klijenti jew it-taħriġ u l-edukazzjoni tal-PI, jistgħu wkoll ikunu fil-kamp ta’ applikazzjoni.
ĊAĦDA TA’ RESPONSABBILTÀ: kemm għal-Lott 1 kif ukoll għal-Lott 2, kwalunkwe talba għal riċerka/suġġett jeħtieġ li tkun konnessa ma’ mill-inqas wieħed mit-tliet oqsma ġenerali msemmija hawn fuq.
L-għażla tas-suġġetti finali mill-EUIPO se tkun dwar is-suġġetti tal-interess maġġuri għall-Uffiċċju (anki jekk dawn huma konnessi ma’ wieħed biss mit-tliet oqsma).
Il-valutazzjoni ta’ kull proposta se tkun ibbażata fuq kriterji oġġettivi, trasparenti u standard definiti minn qabel (eż. il-kwalità tal-proposta, il-kwalità tal-kandidati, l-impatt mistenni, il-kredibbiltà tal-proposta tal-baġit) kif definit filKapitolu II hawn taħt.
Proġetti li jippreżentaw l-ogħla rilevanza għall-Uffiċċju se jiġu kkunsidrati.
Dan jinkludi pereżempju proġetti li jiġġeneraw evidenza empirika rilevanti għal dawk li jieħdu d-deċiżjonijiet fil-politika u fin-negozju, fi proġetti rilevanti differenti ffokati fuq il-PI, jew inizjattivi relatati mad-data, kif ukoll il-programm tal-SMEs.
Għal aktar dettalji jekk jogħġbok irreferi għall-Kapitolu I tal-Linji gwida għall-applikanti.
2.
Eliġibbiltà
2.1.
Applikanti eliġibbli Din is-sejħa hija miftuħa biss għal riċerkaturi akkademiċi affiljati ma’ universitajiet jew istituzzjonijiet ta’ riċerka (pubbliċi jew privati) li jinsabu fi Stat Membru tas-27 Stat Membru tal-UE.
Huma eliġibbli għall-programm, irrispettivament min-nazzjonalità tagħhom (li jkunu madankollu residenti fl-UE).
Ir-riċerkaturi jistgħu jkunu kandidati tal-PhD, riċerkaturi wara d-dottorat , membri ta’ fakultà jew kwalunkwe tip ieħor ta’ riċerkaturi fil-qasam akkademiku.
Applikazzjoni tista’ tiġi sottomessa minn applikant wieħed jew minn diversi applikanti.
Se tiġi evalwata proposta waħda biss għal kull riċerkatur għal kull sejħa.
L-entitajiet pubbliċi li jirċievu fondi jew appoġġ mill-EUIPO permezz ta’ miżuri finanzjarji oħrajn, bħal programmi ta’ kooperazzjoni, u li għandhom l-għan li jsegwu l-istess objettivi bħal din is-sejħa, mhumiex eliġibbli (eż. l-uffiċċji nazzjonali u reġjonali tal-PI, jew organizzazzjonijiet internazzjonali). 2.2.
Attivitajiet Eliġibbli Studji ta’ riċerka dwar suġġetti relatati mal-PI, kif definit fid-deskrizzjoni tas-suġġett tas-sejħa għall-proposti.
It-tul massimu huwa ta’ 12-il xahar mill-firma tal-ftehim tal-għotja.
Għal aktar dettalji jekk jogħġbok irreferi għall-Kapitolu II tal-Linji gwida għall-applikanti.
3.
Kriterji ta’ esklużjoni u tal-għażla L-applikanti ma jistgħux ikunu f’sitwazzjoni li teskludihom mill-parteċipazzjoni u/jew mill-għoti kif iddefinit mirRegolament Finanzjarju applikabbli għall-baġit ġenerali tal-Unjoni.
L-applikanti għandu jkollhom il-kapaċità finanzjarja u operazzjonali meħtieġa sabiex iwettqu l-attivitajiet proposti.
Jekk jogħġbok irreferi għall-Kapitolu II tal-Linji gwida għall-applikanti għal aktar dettalji dwar id-dokumenti ta’ sostenn li għandhom jiġu pprovduti.
4.
Kriterji għall-għoti Il-kriterji għall-għoti għall-valutazzjoni tal-proposti eliġibbli jiġu allokati minn total ta’ 100 abbażi tal-fattur korrettiv li ġej: